wickkiey/tamil-wikipedia-chunked huggingface dataset:
# மணி கவுல்

## வாழ்க்கை

மணி கவுலின் இயற்பெயர் ரவீந்திரநாத் கவுல். ராஜஸ்தான் மாநிலம் ஜோத்பூரில் பிறந்தவர். பூனாவில் உள்ள புகழ்பெற்ற மத்திய திரைப்பட தொலைக்காட்சி பயிற்சி நிலையத்தின் மாணவர். அங்கே புகழ்மிக்க வங்க இயக்குநரான ரித்விக் கட்டக் ஆசிரியராக பணியாற்றியபோது அவரது மாணவரானார். ரித்விக் கட்டக்கின் சோதனைமுறை திரைமுயற்சிகளில் ஈடுபாடுகொண்டார். 1966ல் பட்டம் பெற்றார். 1969ல் உஸ்கி ரொட்டி படத்தின் மூலம் தனது சினிமா வாழ்க்கையை தொடங்கிய மணி கவுல், அந்த படத்திற்காக பிலிம்பேர் விருதும் பெற்றார். ஆசாத் கா ஏக் தின், துவிதா, இடியட் போன்ற படங்களை இயக்கியுள்ளார். "சித்தேஸ்வரி" என்று ஆவணப் படத்திற்காக தேசிய விருதும் பெற்றுள்ளார். மணி கவுல் புகழ்பெற்ற இந்தி இயக்குநர் மகேஷ் கவுலின் மருமகன். திரைப்பட தொழில்நுட்ப கலைஞர் சங்கத்தை 1976ல் தோற்றுவித்த முன்னோடிகளில் ஒருவர்.
# மணி கவுல்

## விருதுகள்

; தேசிய விருதுகள்  
- 1974: சிறந்த இயக்குநர் - துவிதா
- 1989: சிறந்த ஆவணப்பட இயக்குநர் - சித்தேஸ்வரி  
;பிலிம்பேர் விருதுகள்  
- 1971: உஸ்கி ரொட்டி
- 1972: ஆசாத் கா ஏக் தின்
- 1974: துவிதா
- 1993: இடியட்
# மணி கவுல்

## திரைப்படங்கள்

- உஸ்கி ரொட்டிi (1969)
- ஆஸாத் கா ஏக் தின் (1971)
- துவிதா (1973)
- காசிராம் கொத்வால் (1979)
- சதா சே உதாடா ஆத்மி (1980)
- துருபத் (1982)
- மாட்டி மனஸ் (1984)
- சித்தேஸ்வரி (1989)
- நாஸர் (1989)
- இடியட் (1992)
- The Cloud Door (1995)
- நௌகார் கி கமீஸ் (1999)[10]
- ஃபோஜ் (2000)
- இக் பென் கீன் அண்டெர் 2002
- A Monkey's Raincoat (2005)
- 'Signature Film' for Osian Cinefan Festival of Asian Cinema (2006)
# தேவிகா பல்சிகார்

**தேவிகா பல்சிகார்** (*Devika Palshikar*, பிறப்பு: சூன் 20 1979), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 15 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2006 ல் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2006 - 2008 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சோபா பண்டிட்

**சோபா பண்டிட்** (*Shobha Pandit*, பிறப்பு: பெப்ரவரி 11 1956), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் எட்டு தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976 - 1977 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1978 ல், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சுனேத்திரா பராஞ்பே

**சுனேத்திரா பராஞ்பே** (*Sunetra Paranjpe*, பிறப்பு: மே 9 1980), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், 28 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2002 - 2006 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2002 - 2007 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# தொலைபேசி ஒட்டுக்கேட்பு

**தொலைபேசி ஒட்டுக்கேட்பு** என்பது தனிநபர் அல்லது நிறுவனங்களின் தொலைபேசி, கைபேசி அழைப்புகளையோ அல்லது ஒலி மின்னஞ்சல்களையோ அவரின் அனுமதியின்றி சட்டத்திற்கு புறம்பாக ஒட்டுக்கேட்பதாகும். இவ்வழக்கு நியூசு இண்டர்நேசனல் தொலைபேசி ஒட்டுக்கேட்பு விவகாரத்தின் மூலம் சூலை 2011 ல் உலகளவில் அறியப்படுகிறது. எனினும் இந்தியாவில் ஏப்ரல் 2010ல் எதிர்கட்சி தலைவர்களின் பேச்சுக்கள் ஒட்டுக்கேட்கப்பட்டதாக குற்றம்சாட்டப்பட்டுப் பிரதமர் அறிக்கை தாக்கல் செய்ய பிஜேபி வலியுறுத்தியது.
# தொலைபேசி ஒட்டுக்கேட்பு

## தமிழகத்தில்

2008ல் தமிழகத்தில் பல்வேறு நபர்களின் தொலைபேசிகளைத் தமிழக உளவுத்துறை ஒட்டுக்கேட்டதாகப் புகார்கள் எழுந்தன.
# டி மாவரின் வாய்ப்பாடு

கணிதத்தில், **டி மாவரின் வாய்ப்பாடு** (*de Moivre's formula*) என்பது,  
:<math>\(\cos x+i\sin x\)^n=\cos\(nx\)+i\sin\(nx\)\,</math> ஆகும்.  
இங்கு *x* ஒரு சிக்கலெண் (குறிப்பாக மெய்யெண்), *n* ஒரு முழு எண். பிரஞ்சு கணிதவியலாளர் *ஆபிரகாம் டி மாவரால்* அறிமுகப்படுத்தப்பட்டதால் இவ்வாய்ப்பாடு அவரது பெயரால் அழைக்கப்படுகிறது. சிக்கலெண்களையும் முக்கோணவியலையும் இணைப்பதால் இந்த வாய்ப்பாடு மிகவும் முக்கியம் வாய்ந்ததாக உள்ளது.  
சில சமயங்களில் cos *x* + *i* sin *x* என்பது சுருக்கமாக cis *x* என குறிக்கப்படும்.  
இதன் இடதுபுறத்தை விரித்து, ( *x* மெய்யெண் எனக்கொள்க.) இருபுறமும் உள்ள மெய் மற்றும் கற்பனைப் பகுதிகளை சமப்படுத்துவதன் மூலம் cos (*nx*) மற்றும் sin (*nx*) இவற்றுக்கான விரிவுக்கோவைகளைப் பெறாலாம். அக்கோவைகள் cos *x* மற்றும் sin *x* களால் ஆனவையாக இருக்கும். மேலும் இவ்வாய்ப்பாட்டின் பொதுமைப்படுத்தலைப் பயன்படுத்தி 1 ன் *n* ஆம் படி மூலங்களைக் ( *n* th roots of unity) காணலாம். அதாவது, *z<sup>n</sup>* = 1 என்ற சமன்பாட்டை நிறைவு செய்யும் சிக்கலெண், *z* ன் மதிப்புகளைக் காணலாம்.
# டி மாவரின் வாய்ப்பாடு

## முழுஎண் அல்லாத அடுக்குகளுக்குப் பொருந்தாமை

டி மாவரின் வாய்ப்பாடு, அடுக்குகள் முழுஎண்களாக இல்லாவிட்டால் பொருந்தாது. முழுஎண்ணல்லாத அடுக்குகளையுடைய சிக்கலெண்களுக்கு பல மதிப்புகள் உண்டு. இவ்வாய்ப்பாட்டினைப் பொதுமைப்படுத்தலின் மூலம்
<math>\cos\(nx\)+i\sin\(nx\)\,</math> என்பது <math>\(\cos x+i\sin x\)^n\,</math> ன் பல மதிப்புகளுள் ஒன்று என்பதைக் காணலாம்.  
எடுத்துக்காட்டு:  
*n*&nbsp;=&nbsp;&frac12; எனில் வாய்ப்பாட்டின்படி,  
: *x*&nbsp;=&nbsp;0 எனும்போது 1<sup>&frac12;</sup>&nbsp;=&nbsp;1,
: *x*&nbsp;=&nbsp;2*π* எனும்போது 1<sup>&frac12;</sup>&nbsp;=&nbsp;−1 என இரு மதிப்புகள் கிடைக்கின்றன.  
கோணங்கள் 0 மற்றும் 2π இரண்டும் ஒன்றுதான் என்றாலும் அவை 1 மற்றும் -1 என்ற இரு வேறுபட்ட மதிப்புகளைத் தருகின்றன. பொதுமைப்படுத்தலும் 1ன் வர்க்கமூலங்கள் 1, -1 என்பதை உறுதிப்படுத்துகின்றது.
# டி மாவரின் வாய்ப்பாடு

## நிறுவுதல்

### ஆய்லரின் வாய்ப்பாடு மூலம்

ஆய்லரின் வாய்ப்பாட்டைப் பயன்படுத்தி டிமாவரின் வாய்ப்பாட்டை எளிதாக நிறுவலாம்.  
ஆய்லரின் வாய்ப்பாடு:  
:<math>e^{ix} = \cos x + i\sin x\,</math>  
முழுஎண்களுக்கான அடுக்கேற்ற விதிப்படி,  
:<math>\( e^{ix} \)^n = e^{inx} .</math>  
மீண்டும் ஆய்லர் வாய்ப்பாட்டின்படி,  
:<math>e^{i(nx)} = \cos (nx) + i\sin (nx).\,</math>  
அதாவது, <math>\(\cos x+i\sin x\)^n=\cos\(nx\)+i\sin\(nx\).\,</math>
# டி மாவரின் வாய்ப்பாடு

## நிறுவுதல்

### கணிதத் தொகுத்தறிதல் முறை

டி மாவரின் வாய்ப்பாட்டினை ஒரு இயல் எண் அடுக்கிற்கு கணிதத் தொகுத்தறிதல் முறையில் நிறுவலாம். பின் அதன்மூலம் எல்லா முழு எண் அடுக்குகளுக்கும் நிரூபிக்கலாம்.  
- இயல் எண் அடுக்கிற்கு  
*S*(*n*): <math>(\cos x + i \sin x)^n = \cos (nx) + i \sin (nx), n \in \mathbb{Z}</math>  
கணிதத் தொகுத்தறிதல் முறைப்படி *n*&nbsp;>&nbsp;0, விற்கு முதலில் நிறுவலாம்.  
*S*(1) என்பது தெளிவாக உண்மையென அறியலாம்.  
*S*(*k*) உண்மையென எடுத்துக் கொள்ள வேண்டும். அதாவது,  
:<math>\(\cos x + i \sin x\)^k = \cos\(kx\) + i \sin\(kx\). \,</math> என்பது உண்மை.  
இப்பொழுது  
*S*(*k*+1):  
:<math>
\begin{alignat}{2}
\(\cos x+i\sin x\)^{k+1} & = \(\cos x+i\sin x\)^{k} \(\cos x+i\sin x\)\\
& = \[\cos\(kx\) + i\sin\(kx\)\] \(\cos x+i\sin x\) &&\qquad \text{by the induction hypothesis}\\
& = \cos \(kx\) \cos x - \sin \(kx\) \sin x + i \[\cos \(kx\) \sin x + \sin \(kx\) \cos x\]\\
& = \cos \[ \(k+1\) x \] + i\sin \[ \(k+1\) x \] &&\qquad \text{by the trigonometric identities}
\end{alignat}
</math>  
அதாவது *S*(*k*) யிலிருந்து *S*(*k*+1) கிடைக்கப்பெறுகிறது.  
எனவே கணிதத் தொகுத்தறிதலின் கொள்கையின்படி *S*(*n*) அனைத்து இயல் எண் அடுக்குகளுக்கும் உண்மையாகும்.  
- பூச்சிய அடுக்கு  
*S*(0): cos&nbsp;(0*x*)&nbsp;+&nbsp;*i*&nbsp;sin(0*x*)&nbsp;=&nbsp;1&nbsp;+*i*&nbsp;0&nbsp;=&nbsp;1, இது உண்மை என்பது தெளிவு.  
1. எதிர்ம முழு எண் அடுக்கு  
அடுக்கு, ஒரு எதிர்ம முழுஎண்ணாக இருக்கும்போது அதனை, -*n* என எடுத்துக் கொண்டு இவ்வாய்ப்பாட்டை நிறுவலாம். இங்கு *n* ஒரு இயல் எண்.  
:<math>
\begin{align}
\(\cos x + i\sin x\)^{-n} & = \[ \(\cos x + i\sin x\)^n \]^{-1} \\
& = \[\cos (nx) + i\sin (nx)\]^{-1} \\
& = \cos(-nx) + i\sin (-nx). \qquad (*) \\
\end{align}
</math>  
சமன்பாடு (*), <math>z^{-1} = \frac{\bar{z}}{|z|^2}</math>, (*z* = cos *nx* + *i* sin *nx*) என்ற முற்றொருமைச் சமன்பாட்டின் விளைவாகும்.  
எனவே *S*(*n*), *n* இன் அனைத்து முழுஎண் மதிப்புகளுக்கும் உண்மையாகும்.
# டி மாவரின் வாய்ப்பாடு

## கொசைன் மற்றும் சைன் வாய்ப்பாடுகள்

டி மாவரின் வாய்ப்பாட்டின் இருபுறங்களிலும் உள்ள சிக்கலெண்களின் மெய் மற்றும் கற்பனைப் பகுதிகளைச் சமப்படுத்தி கொசைன், சைன் வாய்ப்பாடுகளைக் காணலாம்.  
*x*, cos&nbsp;*x* மற்றும் sin&nbsp;*x*, மெய்யெண்கள் எனில்,  
:<math>\begin{alignat}2
\cos(nx)&=\sum_{k=0}^{\lfloor n/2\rfloor}{\tbinom{n}{2k}}(-1)^k(\cos{x})^{n-2k}(\sin{x})^{2k}& &=\sum_{k=0}^{\lfloor n/2\rfloor}{\tbinom{n}{2k}}(\cos{x})^{n-2k}((\cos{x})^2-1)^k\\
\sin(nx)&=\sum_{k=0}^{\lfloor (n-1)/2\rfloor}{\tbinom{n}{2k+1}}(-1)^k(\cos{x})^{n-2k-1}(\sin{x})^{2k+1}& &=(\sin{x})\sum_{k=0}^{\lfloor(n-1)/2\rfloor}{\tbinom{n}{2k+1}}(\cos{x})^{n-2k-1}((\cos{x})^2-1)^k.
\end{alignat}</math>  
இவை *x* சிக்கலெண்ணாக இருந்தாலும் பொருந்தும்.  
குறிப்பாக, *n*&nbsp;=&nbsp;2 , *n*&nbsp;=&nbsp;3:  
:<math>\begin{alignat}2
\cos(2x) &= (\cos{x})^2 +((\cos{x})^2-1) &&= 2(\cos{x})^2-1\\
\sin(2x) &= 2(\sin{x})(\cos{x})\\
\cos(3x) &= (\cos{x})^3 +3\cos{x}((\cos{x})^2-1) &&= 4(\cos{x})^3-3\cos{x}\\
\sin(3x) &= 3(\cos{x})^2(\sin{x})-(\sin{x})^3 &&= 3\sin{x}-4(\sin{x})^3.\\
\end{alignat}</math>
# டி மாவரின் வாய்ப்பாடு

## பொதுமைப்படுத்தல்

*z* மற்றும் *w* சிக்கலெண்களெனில்
:<math>\(\cos z + i\sin z\)^w</math>, ஒரு பன்மதிப்புச் சார்பு. ஆனால்  
:<math>\cos (wz) + i \sin (wz)\,</math> அப்படியானதல்ல.எனவே  
<math>\cos\(wz\)+i\sin\(wz\).\,</math> என்பது <math>\(\cos z+i\sin z\)^w\,</math> ன் பல மதிப்புகளுள் ஒன்றாகும்.
# டி மாவரின் வாய்ப்பாடு

## பயன்பாடுகள்

இவ்வாய்ப்பாட்டைப் பயன்படுத்தி ஒரு சிக்கலெண்னின் *n* ஆம் படி மூலங்களைக் காணலாம்.  
*z* என்ற சிக்கலெண் போலார் வடிவில் தரப்பட்டுள்ளது.  
: <math>z=r\(\cos x+i\sin x\),\,</math>  
: <math>
z^{1/n} = \[ r\( \cos x+i\sin x \) \]^{1/n} = r^{1/n} \[ \cos \( \frac{x+2k\pi}{n} \) + i\sin \( \frac{x+2k\pi}{n} \) \]
</math> (*k* ஒரு முழுஎண்)
*k* க்கு 0 விலிருந்து n-1 வரையிலான மதிப்புகளை அளித்து *z* ன் *n* மூலங்களையும் பெறலாம்.
# அஞ்சலி பெந்தார்க்கர்

**அஞ்சலி பெந்தார்க்கர்** (*Anjali Pendharker*, பிறப்பு: சூலை 7 1959), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஐந்து பெண்கள் தேர்வுத் துடுப்பாட்டப் போட்டிகளிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 - 1985 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1982 - 1985 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ரேக்கா பூனேகார்

**ரேக்கா பூனேகார்** (*Rekha Punekar*), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். 1986 ல் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1986 ல், ஒருநாள் பன்னாட்டுத் துடுப்பாட்டப் போட்டியிலும் பங்குகொண்டார்.
# நியூசு இண்டர்நேசனல் தொலைபேசி ஒட்டுக்கேட்பு விவகாரம்

**நியூசு இண்டர்நேசனல் தொலைபேசி ஒட்டுக்கேட்பு விவகாரம்** என்பது நியூசு இண்டர்நேசனல் நிறுவனத்தால் நடத்தப்படும் நியூசு ஆப் த வேர்ல்ட் எனும் சிறுபக்க செய்தித்தாளுக்காக (டேப்லாய்ட்) அந்நிறுவனத்தில் வேலைசெய்த சிலர் செய்தி சேகரிப்பிற்காக தனிநபர்களின் தொலைபேசி உரையாடல்களை ஒட்டுக்கேட்டது தொடர்பானதாகும். இந்த விவகாரம் ஐக்கிய இராச்சியத்தில் பெரும் புயலைக் கிளப்பியது. நியூசு இண்டர்நேசனல் நியூசு கார்ப்பரேசனின் துணை நிறுவனமாகும்.  
ஆரம்பத்தில் தொலைபேசி ஒட்டுக்கேட்புகள் சினிமா, தொலைக்காட்சி நட்சத்திரங்கள், அரசியல்வாதிகள், பிரித்தானிய அரச குடும்பத்தினர்களை மட்டுமே ஒட்டுக்கேட்டதாக நம்பப்பட்டது. ஆனால் சூலை 2011ல் மேலும் பலர் பாதிக்கப்பட்டது தெரியவந்தது. அதில் 2002ல் கொலை செய்யப்பட்ட பள்ளி மாணவி மில்லி டவ்லர் வாய்சு மெயில், ஆப்கன், இராக் போரில் உயிரிழந்த வீரர்களின் குடும்பத்தினரின் தொலைபேசிகள், 7/7 இலண்டன் குண்டுவெடிப்பில் பாதிக்கப்பட்ட குடும்பத்தினரின் தொலைபேசிகள் ஒட்டுக்கேட்டதாக குற்றம்சாட்டப்பட்டது. இதனால் பொதுமக்கள் பெரும் கோபமும் அதிர்ச்சியும் அடைந்தனர். வணிக நிறுவனங்கள் தங்களது எதிர்ப்பை தெரிவிக்க விளம்பரங்களை நிறுத்தினர். அதனைத் தொடர்ந்து 168 ஆண்டுகால நியூசு ஆப் த வேர்ல்ட் பத்திரிக்கை தனது பதிப்பை சூலை 10, 2011 அன்று நிறுத்தியது.  
இவ்விவகாரம் தொடர்பாக பல்வேறு முக்கிய நபர்கள் தங்களது பதவிகளைவிட்டு விலகினர். சிலர் கைது செய்யப்பட்டனர். நியூசு இண்டர்நேசனல் முதன்மை செயல் அதிகாரி ரெபக்கா புரூக்ஸ், நியூசு கார்ப்பரேசன் முதன்மை அதிகாரி லெசு ஹின்டன், ஆகியோர் பதவி விலகினர். நியூசு ஆப் த வேர்ல்ட் முன்னாள் ஆசிரியர் ஆண்டி கூல்சன், செயலாக்க ஆசிரியர் நீல் வாலிசு மற்றும் ரெபக்கா புரூக்ஸ் ஆகியோர் பின்னர் கைது செய்யப்பட்டனர். ஆண்டி கூல்சன் கன்சர்வேட்டிவ் கட்சியின் ஊடக ஆலோசகராக பணியாற்றி வந்தார் என்பது குறிப்பிடத்தக்கது. நியூசு கார்ப்பரேசனின் தலைவர் ரூப்பர்ட் மர்டாக் அவரது மகன் ஜேம்சு மர்டாக் ஆகியோர் நாடாளுமன்ற கமிட்டி முன்பு ஆஜராகி சாட்சியம் அளித்தனர்.  
இந்த விவகாரம் தொடர்பாக சூலை 20, 2011 அன்று இங்கிலாந்து நாடாளுமன்றம் விசேச கூட்டு கூட்டத்தை கூட்டியது. அதில் அந்நாட்டுப் பிரதமர் டேவிட் கேமரூன் எதிர்க்கட்சித் தலைவர்களின் கேள்விகளுக்கு பதில் அளித்தார்.
# மிதாலி ராஜ்

**மிதாலி துரை ராஜ்** (*Mithali Raj*, பிறப்பு: திசம்பர் 3 1982),இந்தியப் பெண்கள் துடுப்பாட்ட அணியின் வீராங்கனை ஆவார். இவர் இந்திய அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளிலும் விளையாடு வருகிறார். அனைத்துக் காலத்திற்குமான சிறந்த பெண் துடுப்பாளர்களில் ஒருவராகக் கருதப்படுகிறார். ஒருநாள் பன்னாட்டுத் துடுப்பாட்டப் போட்டிகளில் அதிக ஓட்டங்கள் குவித்த முதல் பெண் மட்டையாளர் எனும் சாதனையைப் படைத்துள்ளார். இவர் 6,000 ஓட்டங்கள் எடுத்த முதல் வீராங்கனை ஆவார். ஒருநாள் பன்னாட்டுத் துடுப்பாட்டப் போட்டிகளில் தொடர்ச்சியாக ஏழு முறை 50 ஓட்டங்கள் எடுத்த முதல் வீராங்கனை ஆவார். மேலும் அதிகமுறை 50 ஓட்டங்கள் எடுத்த வீராங்கனை எனும் சாதனைகளைப் படைத்தார். 2002 - 2006 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1999 - 2010 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  
இந்தியத் துடுப்பாட்ட அணி மற்றும் இந்தியப் பெண்கள் துடுப்பாட்ட அணி ஆகிய வீராங்கனைகளில் பன்னாட்டுத் துடுப்பாட்ட அவையின் துடுப்பாட்ட உலகக்கிண்ணப் போட்டிகளில் அதிகமுறை இறுதிப் போட்டிகளில் விளையாடிய ஒரே தலைவர் எனும் சாதனையைப் படைத்துள்ளார். இவர் 2005 மற்றும் 2017 ஆம் ஆண்டுகளில் இறுதிப் போட்டியில் பங்கேற்று இந்தச் சாதனையைப் படைத்துள்ளார்.
# மிதாலி ராஜ்

## ஆரம்பகால வாழ்க்கை

மிதாலி துரை ராஜ் டிசம்பர் 3, 1982 இல் சோத்பூர், இராசத்தானில் பிறந்தார். இவர் தமிழ்நாடு மரபைச் சேர்ந்தவர். இவரின் தந்தை துரை ராஜ் இந்திய வான்படையில் அதிகாரியாகப் பணியாற்றி வருகிறார். இவரின் தாய் லீலா ராஜ். மிதாலி தனது பத்தாம் வயது முதல் துடுப்பாட்டம் விளையாடி வருகிறார். தனது 17 ஆவது வயதில் இந்தியத் துடுப்பாட்ட அணிக்காக விளையாடுவதற்குத் தேர்வானார். இவர் தமிழ்க் குடும்பத்தைச் சேர்ந்தவர். ஐதராபாத்து (இந்தியா), தெலுங்கானாவில் வசித்து வருகிறார்.. இவர்சிக்கந்தராபாத்திலுள்ள *கேயெஸ் பெண்கள் உயர்நிலைப் பள்ளியில்* கல்வி பயின்றார். பின் இங்குள்ளா *கஸ்தூர்பா ஜூனியர் பெண்கள் கல்லூரியில்* பயின்றார். தனது பள்ளிப்படிப்பின் போது தனது சகோதரகளுடன் இணைந்து துடுப்பாட்டம் விளையாடினார். இவர் பெரும்பாலும் ஆண் துடுப்பாட்டக்காரர்களுடன் வலைப் பயிற்சியில் ஈடுபட்டார்.
# மிதாலி ராஜ்

## துடுப்பாட்ட வாழ்க்கை

இவர் இந்திய அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளிலும் விளையாடு வருகிறார். 1997 ஆம் ஆண்டில் நடைபெற்ற பெண்கள் உலகத் துடுப்பாட்ட உலக்ககிண்ணப் போட்டியில் இவரின் பெயர் இடம்பெறுவதாக இருந்தது. அப்போது இவரின் வயது 14. ஆனால் விளையாடும் அணியில் இவரின் பெயர் இடம்பெறவில்லை. 1999 ஆம் ஆண்டில் *மில்டன் கெய்னீசில்* நடைபெற்ற அயர்லாந்து பெண்கள்துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். இந்தப்போட்டியில் 114 ஓட்டங்கள் எடுத்தார். பின் 2001-2002 இல் லக்னோவில் நடைபெற்ற தென்னாப்பிரிக்கா பெண்கள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார்.ஆகத்து 17 ,2002 இல் இவரது மூன்றாவது தேர்வுத் துடுப்பாட்டப் போட்டியில் 214 ஓட்டங்கள் எடுத்தார். இதன்மூலம் பெண்கள் தேர்வுத் துடுப்பாட்டப் போட்டி வரலாற்றில் அதிக ஓட்டங்கள் எடுத்த *கரேன் ரோல்டனின்* சாதனையான 209* என்பதனை தகர்த்தார். பின் இவரின் சாதனையானது மார்ச் , 2004 இல் பாக்கித்தான் வீராங்கனை கிரன் பாலுச் என்பவர் இங்கிலாந்து பெண்கள் துடுப்பாட்ட அணிக்கு எதிரான இரண்டாவது போட்டியில் 242 ஓட்டங்கள் எடுத்து தகர்த்தார்.
# வானதூதரின் புனித மரியா கோவில்

**வானதூதர் மற்றும் மறைச்சாட்சியரின் புனித மரியா பெருங்கோவில்** (*Basilica of St. Mary of the Angels and the Martyrs*) என்பது உரோமை நகரில் உள்ள கத்தோலிக்க வழிபாட்டிடங்களுள் சிறப்பான ஒன்றாகும். இக்கோவில் சுருக்கமாக *வானதூதரின் புனித மரியா கோவில்* என்றும் அழைக்கப்படுகிறது. கி.பி. மூன்றாம் நூற்றாண்டில் உரோமைப் பேரரசன் தியோக்ளேசியன் கட்டிய குளியரங்க மாடம் ஒன்று இக்கோவிலின் முகப்பாக மாற்றியமைக்கப்பட்டுள்ளது சிறப்பு.
# வானதூதரின் புனித மரியா கோவில்

## கோவிலின் அமைப்பு

இக்கோவில் கிறித்தவ நம்பிக்கையின் பொருட்டு உயிர்துறந்த அனைத்து மறைச்சாட்சிகளின் நினைவாக எழுப்பப்பட்டது. 1561ஆம் ஆண்டு, சூலைத் திங்கள் 27ஆம் நாள் திருத்தந்தை நான்காம் பயஸ் இக்கோவில் "புனித மரியா, அனைத்து வானதூதர், மற்றும் மறைச்சாட்சிகளுக்கு" அர்ப்பணிக்கப்பட்டது என்று அறிவித்தார்.  
அதன் பின்னணியாக, சிசிலி நாட்டைச் சார்ந்த அன்டோனியோ டெல் டூக்கா என்னும் துறவி பல்லாண்டுகளாகத் திருத்தந்தையை அணுகி, வானதூதரும் வணக்கம் செலுத்தும் மரியா பெயரில் கோவில் கட்டவேண்டும் என்று எழுப்பிய கோரிக்கை இருந்தது. அத்துறவி பண்டைய உரோமை மன்னன் தியோக்ளேசியன் கட்டியிருந்த புகழ்மிக்க குளியரங்க (The Baths of Diocletian) அழிவிடத்தில் 1541இல் இதுபற்றி ஒரு காட்சி கண்டதாகவும் வரலாறு உண்டு. அக்காட்சியில் மரியாவைச் சூழ்ந்து வானதூதரும் மறைச்சாட்சிகளும் தோன்றியதை டெல் டூக்கா கண்டார். இறுதியில் திருத்தந்தை இரண்டாம் மார்செல்லுஸ் மற்றும் திருத்தந்தை நான்காம் பயஸ் என்போர் ஆட்சிக்காலத்தில் அவர் கண்ட கனவு நிறைவேறியது. தியோக்ளேசியன் குளியரங்க அழிவிடப் பகுதியில் மரியாவுக்குக் கோவில் கட்டப்பட்டது.  
தியோக்ளேசியன் கிறித்தவர்களை அடிமைகளாக்கி அவர்களைக் கொண்டு குளியரங்கம் கட்டினார் என்பது பிற்கால மரபு என்பது அறிஞர் கருத்து.  
இக்கோவில் மட்டில் தனிக்கவனம் செலுத்திய திருத்தந்தை நான்காம் பயஸ் என்பவரின் கல்லறை இங்கு அமைந்துள்ளது.  
தியோக்ளேசியன் கட்டிய குளியரங்கம் "குயிரினால் குன்றம்" (Quirinal Hill) என்னும் இடத்தில் அழிந்த நிலையில் இருந்தாலும் அதன் கட்டடத் தோற்றம் திடமாகவே இருந்தது. அக்கட்டடப் பகுதியை மாற்றியமைத்து அதை ஒரு கிறித்தவக் கோவிலுக்கு வெளிச்சுவர் போலத் திருத்தும் பணியைப் புகழ்மிக்க மைக்கலாஞ்சலோ என்னும் கலைஞர் 1563-1564இல் மேற்கொண்டார். வயதுமுதிர்ந்த மைக்கலாஞ்சலோ அப்போது புனித பேதுரு பெருங்கோவில் கட்டும் வேலையில் ஈடுபட்டிருந்தாலும் 1749இல் லூயிஜி வான்விட்டேல்லி என்பவர் அக்கட்டட அமைப்பைச் சற்றே மாற்றினாலும் மைக்கலாஞ்சலோவின் கலைப் பாணி கண்களைக் கவர்கிறது.  
கிறித்தவக் கோவில்களுக்கென கட்டப்படுகின்ற வழக்கமான "முகப்புத் தோற்றம்" (facade) இக்கோவிலுக்கு இல்லை. உட்பகுதி "கிரேக்க சிலுவை" அமைப்பில், நாற்புறமும் குவியும் பாணியிலும், நெடுநீள் பகுதிபோல் குறுக்குப் பகுதியும் வெளிப்படும் வகையில் உள்ளது சிறப்பு.
# வானதூதரின் புனித மரியா கோவில்

## கோவில் எழுந்த வரலாறு

இக்கோவிலை வடிவமைக்கும் பணி மைக்கலாஞ்சலோவிடம் ஒப்படைக்கப்பட்டதும், அவர் முன்னாளைய உரோமைக் கட்டட அமைப்பைப் பாதுகாத்து, அதே சமயத்தில் புதிய கட்டடத்தை உருவாக்கும் பணியில் ஈடுபட்டார். ஏற்கனவே இருந்த கட்டடப் பகுதிகளை இணைத்து, நெடுநீளப்பகுதியைவிட குறுக்குப் பகுதி அதிக இடவெளியை உருவாக்கும் விதத்தில் புதிய கட்டடத்தை எழுப்பியது அக்காலத்தில் புதுமையாகக் கருதப்பட்டது.  
மைக்கலாஞ்சலோ தொடங்கிய கட்டடப் பணி அவரது இறப்புக்குப் பின்னும் தொடர்ந்தது. அன்டோனியோ டெல் டூக்கா என்னும் துறவியின் உறவினர் ஜாக்கமோ டெல் டூக்கா அப்பணியை ஆற்றினார்.  
18ஆம் நூற்றாண்டில் லூயிஜி வான்விட்டேல்லி (1750) மைக்கலாஞ்சலோ எளிய முறையில் அமைத்த கோவிலின் உட்பகுதியை அக்கால முறைக்கேற்ப அழகுபடுத்தினார். வத்திக்கானில் அமைந்த புனித பேதுரு பெருங்கோவிலில் இருந்து கொண்டுவரப்பட்ட ஓவியங்களை அவற்றிற்குரிய இடங்களில் பதித்தார். இவ்வாறு இக்கோவில் தலைசிறந்ததோர் ஓவியக்கூடமாகவும் திகழ்கிறது. அங்குள்ள ஓவியங்கள் சில:
- டொமெனிக்கீனோ வரைந்த "புனித செபஸ்தியான் மறைச்சாட்சி மரணம்"
- பொம்பேயோ பத்தோனி வரைந்த "மாயவித்தை சீமோனின் வீழ்ச்சி" (திருத்தூதர் பணிகள் 8)
- கார்லோ மராட்டா வரைந்த "இயேசுவின் திருமுழுக்கு"
- பியேர் சுப்லெயரா வரைந்த "புனித பசீலியு திருப்பலி ஒப்புக்கொடுத்தல்"
# வானதூதரின் புனித மரியா கோவில்

## இறந்தோர் நினைவு

இக்கோவிலில் பல சிறப்புமிக்க கல்லறைகள் உள்ளன. அவற்றுள் சில:
- சால்வத்தோர் ரோசா
- கார்லோ மராட்டா
- அர்மாண்டோ டியாஸ்
- பவுலோ எமீலியோ தோன் தி ரெவெல்
- விட்டோரியோ எம்மானுவேலே ஒர்லாண்டோ
- திருத்தந்தை நான்காம் பயஸ்  
இத்தாலிய நாட்டுத் தலைவர்கள் மற்றும் இராணுவத் தலைவர்களின் அடக்கச் சடங்குகள் இக்கோவிலில் நிகழ்வது வழக்கம்.
# வானதூதரின் புனித மரியா கோவில்

## திருமண நிகழ்வுகள்

இக்கோவிலில் இத்தாலி நாட்டு மன்னர் மூன்றாம் விட்டோரியோ எம்மானுவேலே என்பவரின் திருமணம் நிகழ்ந்தது. அதுபோலவே மோன்டேனேக்ரோவின் அரசர் நிக்கோலா மோன்டேனேக்ரோ என்பவரின் மகள் எலேனாவின் திருமணமும் இக்கோவிலில் நடைபெற்றது.
# வானதூதரின் புனித மரியா கோவில்

## காட்சியகம்

இத்தாலி நாட்டின் தேசிய காட்சியகத்தின் ஒரு பகுதி இக்கோவிலை அடுத்த முன்னாள் துறவியர் இல்லக் கட்டடத்தில் உள்ளது. இத்தாலிய நாட்டின் ஒருங்கிணைப்போடு அவ்வில்லத்திலிருந்து துறவியர் அகற்றப்பட்டனர். அது இராணுவக் கூடமானது. இறுதியில் உரோமை மறைமாவட்டப் பொறுப்பில் வந்தது.  
இத்தாலி நாட்டு மன்னர் மூன்றாம் விட்டோரியோ எம்மானுவேலே என்பவரின் திருமணம் இக்கோவிலில் நிகழ்ந்ததிலிருந்து, அக்கோவில் நாட்டுடைமை ஆனது.
# வானதூதரின் புனித மரியா கோவில்

## இளம் பெருங்கோவில் நிலை

1920, சூலை 20ஆம் நாள் திருத்தந்தை பதினைந்தாம் பெனடிக்ட் இக்கோவிலை இளம் பெருங்கோவில் (minor basilica) நிலைக்கு உயர்த்தினார்.
# வானதூதரின் புனித மரியா கோவில்

## கோவிலில் அமைந்த காலங்காட்டும் புவிச்சுற்றுக்கோடு

பதினெட்டாம் நூற்றாண்டின் தொடக்கத்தில் திருத்தந்தை பதினொன்றாம் கிளமெண்ட் என்பவர் வானவியல், கணிதம், அகழ்வியல், வரலாறு, மெய்யியல் போன்ற துறைகளில் வல்லுநரான பிரான்செஸ்கோ பியாங்கீனி என்பவரிடம் ஒரு தனிப்பொறுப்பை ஒப்படைத்தார். வானதூதரின் புனித மரியா கோவிலில் சூரியக் கடிகார வகை சார்ந்த காலங்காட்டும் ஒரு புவிச்சுற்றுக்கோடு (meridian line) உருவாக்குவதே அப்பொறுப்பு.  
தம்மிடம் ஒப்படைக்கப்பட்ட பணியை பியாங்கீனி 1702இல் முடித்தார். காலங்காட்டும் புவிச்சுற்றுக்கோட்டினைக் கோவில் தரையில் அமைக்க திருத்தந்தை பதினொன்றாம் கிளமெண்ட் முடிவுசெய்ததற்குக் காரணங்கள் இவை:
- 16ஆம் நூற்றாண்டில் உருவாக்கப்பட்ட கிரகோரி நாட்காட்டி துல்லியமானதா என்று கண்டறிதல்;
- இயேசுவின் உயிர்த்தெழுதல் நாளை ஆண்டுதோறும் சரியாகக் கணித்து முன்னறிவிக்க ஒரு கருவி ஆக்குதல்;
- பொலோஞ்ஞா நகர் தலைமைக் கோவிலில் ஏற்கனவே காலங்காட்டும் புவிச்சுற்றுக்கோடு உருவாக்கப்பட்டிருந்ததால், அதையும் விஞ்சும் அளவில் உரோமை நகருக்கு அணியாக விளங்கும் புவிச்சுற்றுக்கோடு அமைத்தல்.  
சூரியக் கடிகாரத்தை "வானதூதரின் புனித மரியா கோவிலில்" அமைப்பதற்குக் காரணங்களாக இருந்தவை இவை:
- கோவில் கட்டப்பட்ட "தியோக்ளேசியன் குளியரங்கம்" உரோமையரின் பிற குளியரங்கங்களைப் போல ஏற்கனவே தெற்கு நோக்கிக் கட்டப்பட்டிருந்தது. எனவே, சூரிய ஒளி தடையின்றி எப்போதும் அங்கு விழும்.
- தியோக்ளேசியன் குளியரங்கச் சுவர்கள் மிக உயரமாக, நீள்வாக்கில் கட்டப்பட்டிருந்ததால், வானத்தில் சூரியன் தன் ஆண்டுப் பயணத்தைத் தொடர்வதைத் துல்லியமாகக் கணித்திட அது ஒரு நீள்கோடுபோல அமைந்தது.
- பண்டைய குளியரங்கச் சுவர்கள் தரையில் ஏற்கனவே உறுதியாக இறுகியிருந்ததால் அவற்றின்மேல் வைக்கப்பட்ட அளவைக் கருவிகள் இடம் பெயராவண்ணம் உறுதியாய் இருப்பது எளிதாயிற்று.
- தியோக்ளேசியன் ஆட்சியில் கிறித்தவர்கள் துன்புறுத்தப்பட்டனர். அம்மன்னன் கட்டிய குளியரங்கப் பகுதியில் கிறித்தவ நாட்காட்டி அளவையை நிறுவியதன் வழியாக, பண்டைய நாட்காட்டிகள் வழக்கொழிந்தன என்று அடையாள முறையில் காட்ட முடிந்தது.
# வானதூதரின் புனித மரியா கோவில்

## காலத்தைக் கணித்த முறை

பியாங்கீனி உருவாக்கிய சூரியக் கடிகாரம் செயல்படும் முறை இது: உரோமை நகர் அமைந்துள்ள புவிச்சுற்றுக்கோடு 12° 30' கிழக்காகச் செல்கிறது. சரியாக நண்பகல் நேரத்தில் ஒவ்வொரு நாளும் சூரிய ஒளி கோவில் சுவரில் அமைந்த ஒரு சிறு துளை வழியாக அக்கோட்டின்மேல் விழும். உரோமை நகர் நடு ஐரோப்பிய நேரக் கணிப்புக் கொண்டுள்ளதால் அக்டோபர் இறுதியில் காலை 11:54இலிருந்து பெப்ருவரியில் 12:24 வரை ஒரு குறிப்பிட்ட நேரத்தில் "சூரிய நண்பகல்" (solar noon) நிகழலாம். கோடைகால கதிர்த்திருப்பம் (summer solstice - சூன் 21) ஏற்படும்போது சூரியன் வானில் நேர் மேலாக இருப்பதால் அப்போது சூரிய ஒளி புவிச்சுற்றுக்கோட்டின் மேல் சுவருக்கு மிக அண்மையில் விழும். ஆனால் குளிர்கால கதிர்த்திருப்பம் (winter solstice திசம்பர் 21) ஏற்படும்போது சூரிய ஒளி புவிச்சுற்றுக்கோட்டின் மேல் சுவருக்கு மிகத் தொலையில் விழும்.  
வசந்த கால மற்றும் இலையுதிர்கால சம இரவுபகல் (equinox) ஏற்படும்போது சூரிய ஒளி புவிச்சுற்றுக்கோட்டின் இரு எல்லைகளுக்கும் நடுப்பட்ட பகுதியில் விழும். புவிச்சுற்றுக்கோட்டின் நீளம் எவ்வளவு அதிகமாக உள்ளதோ அதற்கேற்ப அதிகத் துல்லியமாக நேரத்தைச் சூரிய ஒளி விழுவதிலிருந்து கணிக்க முடியும். வானதூதரின் புனித மரியா கோவிலில் அமைந்துள்ள புவிச்சுற்றுக்கோட்டின் நீளம் 45 மீட்டர் ஆகும். அது கோவில் தரையில் வெண்கலத்தால் அமைக்கப்பட்டு, ஓரங்களில் மஞ்சள்-வெள்ளை நிறப் பளிங்குக் கரை கொண்டுள்ளது.  
சூரிய ஒளி விழுவதைக் கொண்டு நேரம் கணிப்பது தவிர, பியாங்கீனி உருவாக்கிய கருவி விண்மீன்களின் ஓட்டத்தைக் கணிக்கவும் பயன்படுகிறது. இதற்காகக் கோவிலின் கூரையில் துளைகள் அமைக்கப்பட்டுள்ளன. 22 விண்மீன்களின் பெயர்களும் அவற்றின் பயணப் பாதையைக் காட்ட புவிச்சுற்றுக்கோட்டைச் சூழ்ந்து குறிக்கப்பட்டுள்ளன.  
இப்புவிச்சுற்றுக்கோடு உருவாக்கப்பட்ட மூன்றாம் நூற்றாண்டு விழாவின்போது (2002) அது புதுப்பிக்கப்பட்டது. உலகப் புகழ்பெற்ற இப்புவிச்சுற்றுக்கோடு இன்றும் செயல்படு நிலையில் உள்ளது.
# அரசடித்தீவு விக்னேஸ்வரா மகா வித்தியாலயம்

**அரசடித்தீவு விக்னேஸ்வரா மகா வித்தியாலயம்** இலங்கையின் கிழக்கு மாகாணம், மட்டக்களப்பு மாவட்டத்தில் அமைந்துள்ள ஒரு பாடசாலை ஆகும். இப்பாடசாலை இலங்கை அரசாங்கத்தினால் புதிதாக அறிமுகப்படுத்தப்பட்டுள்ள ஆயிரம் பாடசாலைகள் திட்டத்தின் கீழ் ஒரு பாடசாலையாக தெரிவு செய்யப்பட்டுள்ளது.
# அரசடித்தீவு விக்னேஸ்வரா மகா வித்தியாலயம்

## ஆரம்பம்

இப்பாடசாலை சூன் 1, 1910இல் ஆரம்பிக்கப்பட்டது. பாடசாலை ஆரம்பிக்கப்பட்ட நேரத்தில் 12 மாணவர்கள் இப்பாடசாலையில் இருந்தனர்.
# அரசடித்தீவு விக்னேஸ்வரா மகா வித்தியாலயம்

## பாடசாலையின் மகுடவாசகம்

- ஒழுக்கமுடன் உயர் கல்வி பெறுவோம்
# அரசடித்தீவு விக்னேஸ்வரா மகா வித்தியாலயம்

## உருவாக்கமும், வரலாற்று பின்னணியும்

கிறிஸ்தவ சமயத்தைப் பின்பற்றுவோருக்கு முன்னுரிமை வழங்கும் நோக்குடன் இப்பாடசாலை தொடங்கப்பட்டது. இந்த நோக்கத்தை அடிப்படையாகக் கொண்டு 1910ம் ஆண்டில் கொப்பரசு சுவாமிகளால் உருவாக்கப்பட்ட இப்பாடசாலைக்கு ஆரம்பத்தில் மட்/அரசத்தீவு உரோமன் கத்தோலிக்க மிசன் பாடசாலை எனப்பெயர் வைத்தனர். 1923ம் ஆண்டு காலப்பகுதியில் இப்பாடசாலையில் இரண்டு வகுப்புக்கள் மாத்திரம் காணப்பட்டது. 1978ல் மட்/அரசத்தீவு கனிஸ்ட வித்தியாலயம் எனவும், 1980ம் ஆண்டில் அரசடித்தீவு விக்னேஸ்வரா வித்தியாலயம் எனவும், 1990ம் ஆண்டு மட்/அரசடித்தீவு விக்னேஸ்வரா மகா வித்தியாயமாகவும் பெயர் மாற்றப்பட்டது.
# அரசடித்தீவு விக்னேஸ்வரா மகா வித்தியாலயம்

## தற்போதைய நிலை

இப்பாடசாலையில் தற்போது 778 மாணவர்கள் கல்வி பயில்கின்றனர். மொத்தமாக 32 ஆசிரியர்கள் சேவையாற்றுகின்றனர். தற்போதைய அதிபராக வீ. கோபாலப்பிள்ளை பணியாற்றி வருகின்றார்.
# அரசடித்தீவு விக்னேஸ்வரா மகா வித்தியாலயம்

## பாடசாலையின் அபிவிருத்திகளும், சிறப்பம்சங்களும்

இப்பாடசாலை ஆரம்பத்தில் உரோமன் கத்தோலிக்கப் பாடசாலையாக இருந்த பின்னரே மட்/அரசடித்தீவு விக்னேஸ்வரா மகாவித்யாலயமாக பெயர் மாற்றப்பட்டு தரம் உயர்த்ப்பட்டது. இப் பாடசாலை மாணவர்கள் மாவட்ட மட்டம், மாகாணமட்டம் போட்டிகளிலும் பங்குபற்றி பல சாதனைகள் படைத்துள்ளனர். அதேநேரத்தில் கல்வி அபிவிருத்தியிலும் பல்வேறு முன்னேற்றங்கள் காணப்படுகின்றன. 2007ம் ஆண்டுகளில் ஏற்பட்ட இடப்பெயர்வுகளுக்கு முன்னர் இப்பாடசாலையில் கணணிகூடம், பேன்ட் வாத்தியம், விஞ்ஞான ஆய்வுகூடம், ஒலி-ஒளி சாதனக் கூடம் என்பன அமைந்திருந்தன. ஆனால் இடம் பெயர்வுக்கு பின்னால் அவை அனைத்தும் இழக்கப்பட்ட பாடசாலையாக இது மாறிவிட்டது. இருந்தும் சில அரசசார்பற்ற நிறுவனங்களின் உதவிகளைக் கொண்டு இழந்த பௌதீக வளங்களை பெறுவதற்கு முயற்சிகள் மேற்கொள்ளப்பட்டு வருகின்றன.
# அரசடித்தீவு விக்னேஸ்வரா மகா வித்தியாலயம்

## அமெரிக்க நிறுவன உதவி

கட்டடவசதி மிகவும் குறைவாக காணப்பட்ட இப்பாடசாலைக்கு அமெரிக்க உதவி நிறுவனம் USAID 2009ம் ஆண்டு இரு மாடி கட்டங்களை அமைத்துக் கொடுத்தது. இதன் மூலம் பாடசாலையின் இடநெருக்கடி ஒரளவு குறைந்துள்ளது. இப்பாடசாலை எதிர்வரும் ஆண்டில் நூற்றாண்டு நிறைவு விழாவைக் கொண்டாடவிருக்கின்றது.
# அரசடித்தீவு விக்னேஸ்வரா மகா வித்தியாலயம்

## பாடசாலைக் கீதம்

:::அரசடித்தீவினில் அமைந்திடும் வித்தி
:::ஆலயமே கலை ஆலயமே
:::ஆயிரம்மாயிரம் ஆண்டுகளாக
:::அருள்மொழியும் தான் தோன்றி
:::ஈஸ்வரன் கருணை எமக்கிருப்பதனால்
:::எழுவோம் முயல்வோம் வாழ்வோம்
:::இறைவனின் திருவடி துதிப்போம்
:::எமையீன்றதாய் தந்தையை மதிப்போம்.
:::அறிவே குரு என நினைப்போம்
:::அகிலம் போற்ற வாழ்வோம்
:::::அரசடித்தீவினில்…………  
:::தாய் மொழியாந் தமிழ்தேன்மொழியோடு
:::தரணி மொழி ஆங்கிலமும்
:::வாழ்வினைப் பெருக்கும் கமத் தொழிலோடு
:::வளம்தரும் கைத்தொழில் பயில்வோம்
:::மாண்புறு கலை விஞ்ஞானம்-அது
:::மதியபுதிய விஞ்ஞானம்
:::ஓங்கிய கணிதமும் படிப்போம்
:::::ஆரசடித்தீவினில்………..
# பால்மோரல் தொப்பி

இசுக்கொட்டிய மொழியில் **பால்மோரல் பொனட்** (Balmoral bonnet) என்று அழைக்கப்படும் **பால்மோரல் தொப்பி** இசுக்கொட்டியப் பாரம்பரியத் தொப்பி ஆகும். இது முறை சார்ந்ததும், முறை சாராததுமான உயர்நிலப் பகுதி உடைகளுடன் அணியத்தக்கது. 16 ஆம் நூற்றாண்டில் இருந்தாவது புழக்கத்தில் இருந்துவரும் இத் தொப்பி, மென்மையான கம்பளியினால் பின்னப்படுவது. இதன் உச்சி தட்டையாக இருக்கும். இசுக்கொட்லாந்தின் அரச குடும்ப வதிவிடமான பால்மோரல் கோட்டைமனையின் பெயரைத் தழுவியே இத் தொப்பிக்குப் பெயர் ஏற்பட்டது. இது, இதே போன்ற, முறைசாரா வகையைச் சார்ந்த டாம் ஓ சான்டர்; முறைசார்ந்ததும், முறைசாராததுமான தேவைகளுக்குப் பயன்படக்கூடிய கிளென்காரி பொனெட் ஆகிய தொப்பிகளுக்கு மாற்றாகப் பயன்படக்கூடியது.
# பால்மோரல் தொப்பி

## வடிவமைப்பு

முன்னர் இத் தொப்பியின் மேற்பகுதி மிகவும் பெரிதாக இருந்தது. இப்பொழுது சிறிதாக உள்ளது. மென்மையான துணியால் ஆன இத் தொப்பி கடும் நீலம், கறுப்பு, பச்சை ஆகிய நிறங்களிலேயே பெரிதும் காணப்படுகிறது. தொப்பியின் கீழ் விளிம்போரம் காணப்படும் துணிப் பட்டை ஒன்றுடன் இணைந்ததாகத் தொப்பியின் பின்புறம் நாடா ஒன்று இருக்கும். இது சில சமயங்களில் பின்புறத்திலிருந்து தொங்கியவாறு காணப்படும். முன்னர் இந்த நாடா தொப்பியைத் தலையோடு இறுகக் கட்டுவதற்குப் பயன்பட்டதாகத் தெரிகிறது. தொப்பியின் இடது புறத்தில் படைத்துறை சார்ந்த அல்லது இனக்குழு சார்ந்த சின்னம் பொருத்தப்படுவது உண்டு.
# எழினி

**எழினி** என்னும் பெயருடன் சங்ககாலத்தில் பல மன்னர்கள் வாழ்ந்துவந்தனர். இவர்களைப் பாடிய புலவர்களைக் கொண்டும், அந்த மன்னர்களைப் பற்றி அவர்கள் தரும் செய்திகளிலிருந்தும் இவர்கள் வெவ்வேறு மன்னர்கள் எனத் தெரிகிறது.  
ஏழு வள்ளல்களில் ஒருவனாக அதியமானை ஒரு புலவர் காட்டுகிறார், அவனை அவர் ஔவைக்கு நெல்லிக்கனி ஈந்த அதிகன் எனக் குறிப்பிடுகிறார்.  
இந்த அதியமானின் மகன் எழினியை மற்றொரு புலவர் அந்த ஏழு வள்ளல்களில் ஒருவன் என்கிறார்.  
- அதியமான் மரபினர் முதன் முதலாகத் தமிழ்நாட்டுக்குக் கரும்பைக் கொண்டுவந்து பயிரிட்டனர்.
- எழினி என்னும் சொல் திரைச்சீலையைக் குறிக்கும் எனவே எழினி என்னும் பெயர் குடிமக்களுக்குப் பாதுகாப்பு வழங்குபவன் எனப் பொருள்படும்.
# எழினி

## பலர்

1. பொகுட்டெழினி (அதியமானின் மகன்)
1. வாய்வாட் பொய்யா எழினி (அதியமானின் தகடூரைத் தாக்கிப் போர்க்களத்திலேயே மாண்டுபோனவன்)
1. கொடும்பூண் எழினி (குதிரைமலை அரசன், கடையெழு வள்ளல்களில் ஒருவன்)
1. பொலம்பூண் எழினி (தலையாலங்கானத்துச் செருவென்ற நெடுஞ்செழியனிடம் தோற்றோடியவன்)
1. கல்லா எழினி (மத்தி அரசனால் பல் பிடுங்கப்பட்டவன்)
1. கண்ணன் எழினி (தன் நாட்டைத் தாக்கிய பகைவரை ஓட்டியவன் என்று மாமூலனாரால் குறிப்பிடப்படுபவன்.
1. எழினியாதன் (குமரி மாவட்டம் வாட்டாற்றுப் பகுதியில் வாழ்ந்த சங்ககால வள்ளல். மாங்குடி கிழார் என்னும் புலவர் இவனது வள்ளண்மையைப் பாராட்டிப் பாடியுள்ளார்.)
# எழினி

## வரலாற்றுச் செய்தி

1. ஊராது ஏந்திய குதிரைக் கூர்வேற் கூவிளங்கண்ணி கொடும்பூண் எழினி.
1. போர் வல் யானைப் பொலம்பூண் எழினி என்பவன் தலையாலங்கானப் போரில் பாண்டியன் நெடுஞ்செழியனிடம் தோற்றோடியவன்.
1. பந்து புடைப்பு அன்ன பாய்பரிக் குதிரை, சில்பரிக் குதிரைப் பல்வேல் எழினி, கெடலருந் துப்பின் விடுதொழில் முடிமார், கனை எரி நடந்த கல் காய் கானத்து, மறவர்.
1. முனை எழ முன்னுவர் ஓட்டிய முரண் மிகு திருவின், மறம் மிகு தானை கண்ணன் எழினி.
1. மத்தி என்பவன் வேந்தன் ஏவியதன் பேரில் தொலைவிலுள்ள நாட்டுக்குச் சென்று கல்லா எழினி என்பவனின் பல்லைப் பிடுங்கிக் கொண்டுவந்து தன் ஊர் வெண்மணிவாயில் கோட்டைக் கதவில் பதித்துக்கொண்டான்.
1. வாய்வாட் பொய்யா எழினி என்று போற்றப்படும் இவன் நாட்டில் நல்லாட்சி நடத்திவந்தான். ஆடு மாடு மேய்ப்போர் அச்சமின்றிக் காட்டில் தங்கும் வகையில் இவன் குடிமக்களுக்குப் பாதுகாப்பு நல்கிவந்தான். காட்டில் தங்கும்போது விலங்குகள் தாக்காதவாறும், நாட்டிலுள்ள செல்வத்தைப் பகைவர் பறிக்காதவாறும் இவன் பாதுகாப்பு அளித்துவந்தான். இவன் அதியமானின் தகடூரைத் தாக்கியபோது போர்க்களத்திலேயே கொல்லப்பட்டான்.
1. அதியமான் மகன் பொகுட்டு எழினிக்கு இரண்டு பகையாம். ஒன்று அவன் தோளை மகளிர் நோக்கம் தாக்குமாம். மற்றொன்று மற்றவர்களோடு சேர்ந்து மகிழ்ந்து உண்ட கையோடு தாக்கிவிடுவானோ என்று அவன் செல்லும் ஊர்களிலெல்லாம் அவனைப் பகைக் கண்ணோடு பார்ப்பார்களாம்.
ஔவையார் தன்னிடமிருந்த மாக்கிணை என்னும் பறையை முழக்கிக்கொண்டு, விடியல் பொழுதில் கொடும்பூண் எழினி வாயிலில் நின்று அவன் புகழைப் பாடினாராம். பகைவர் கோட்டைகளைக் கைப்பற்றி அவர் நாட்டில் கழுதை ஏர் பூட்டி உழுது வரகும் கொள்ளும் விதைத்தானாம். உடனே வெளிவந்த அவன் பாசிவேர் போல் கிழிந்திருந்த ஔவையின் ஆடைக்கு மாற்றாடையாக நுண்ணூல் கலிங்கம் தந்து விருந்து படைத்தானாம் .
உப்பு வண்டி மேட்டில் ஏறும்போதும் பள்ளத்தில் இறங்கும்மோதும் முன்னும் பின்னும் கவியாமல் இருப்பதற்காக வண்டியில் சேம-அச்சு என்று ஒரு மரத்தைக் கட்டித் தொங்கவிட்டிருப்பர். எழினி ஔவையைச் சேம-அச்சு போல் பேணிவந்தானாம்.
# வார்ப்புரு:தகவல்பெட்டி இலங்கைப் பாடசாலைகள்

****}****  
| - | } |
| --- | --- |
|- class}="hiddenStructure"
|-
|**குறிக்கோள்**
|}
|-  
| | அமைவிடம்
|-
|**நாடு**
| }
|-
|**மாகாணம்**
| }
|-
|**மாவட்டம்**
| }
|-  
}
|-  
}  
|-  
|-  
|-  
}
|-  
}
|-  
}
|-  
}  
|-  
}  
|-  
}  
|-  
}  
|-  
}  
|-  
}
|-  
}
|-  
}  
|-  
}  
|-  
|-
|}<noinclude></noinclude>
# நோய் முதலியல்

**நோய் முதலியல்** *(etiology)* என்பது ஒரு நோயின் மூல காரணத்தைப் பற்றி ஆராய்ந்தறியும் அறிவியல் துறை. மருத்துவத் துறை மட்டுமின்றி இயற்பியல், தத்துவவியல், உளவியல், நிருவாகவியல், இறையியல் போன்ற துறைகளிலும் மூல காரணத்தைக் கண்டறிதல் அவசியமாகிறது. அவ்விடங்களில் இது **காரண காரியவியல்** என அறியப்படுகிறது.
# நோய் முதலியல்

## மருத்துவத்துறையில்

இராபர்ட் காச் *(Robert Koch)* என்பவர் தான் முதன் முதலில் தொற்று நோய்கள் உருவாக நுண்ணுயிரிகளே காரணம் என்பதை நிறுவினார். அதற்கு முன் வரை ஒவ்வொரு நோய்க்கும் ஒவ்வொரு காரணம் சொல்லப்பட்டு வந்தது. மலேரியா என்ற சொல்லுக்கு கெட்ட காற்று என்று பொருள். மலேரியா கெட்ட காற்றினால் வருவதாக நம்பினர். ரொனால்டு ராஸ் என்ற இந்தியாவில் பிறந்த ஆங்கில மருத்துவர் தான் அது பெண் அனாஃபிலசு கொசுக்களால் பரவும் பிளாஸ்மோடியத் தொற்றுயிரியினால் பரவுவதை நிறுவினார்.  
ஒரே நோய்க்கு பல காரணங்கள் இருக்கலாம். உதாரணமாக நீரிழிவு நோய் ஏற்பட எண்ணற்ற காரணங்கள் உண்டு.  
ஒரே காரணமே பல நோய்களை உண்டாக்கலாம். புகைபிடிக்கும் பழக்கம் மற்றும் மது அருந்துதல் எனும் இரு காரணிகள் பல நோய்களை உண்டாக்குகின்றன.
# கோப்பா அமெரிக்கா

முன்னதாக **தென் அமெரிக்க போட்டிகள்** என அறியப்பட்ட **கோப்பா அமெரிக்கா ** (அமெரிக்காவின் கோப்பை எனப் பொருள்பட எசுப்பானியம் மற்றும் போர்த்துகீசியத்தில் **Copa América** ) தென் அமெரிக்காவில் கால்பந்து விளையாட்டினைக் கட்டுப்படுத்தும் கான்மேபோல் (CONMEBOL) சங்க உறுப்பினர் நாடுகளின் தேசிய ஆண்கள் கால்பந்து அணியினரிடையே நடைபெறும் ஓர் பன்னாட்டு கால்பந்து போட்டியாகும்.  
தற்போதைய போட்டிகளின் வடிவத்தின்படி, போட்டியை விருந்தோம்பும் நாட்டின் பல ஊர்களில் ஒரு மாதத்திற்கும் மேலாக 12 அணிகள் போட்டியிடுகின்றன. கான்மேபோல் சங்கத்திற்கு பத்து உறுப்பினர்களே உள்ளதால் மீதமுள்ள இரு இடங்களுக்கு பிற ஃபீஃபா சங்கங்களிலிருந்து இரு நாடுகள் விளையாட அழைக்கப்படுகின்றன. மெக்சிகோ, கோஸ்ட்டா ரிக்கா மற்றும் ஐக்கிய அமெரிக்காவின் அணிகள் வழமையாக அழைக்கப்படுகின்றன. இதுவரையான 42 போட்டிகளில் ஏழு நாடுகளின் அணிகள் இந்தக் கோப்பையை வென்றுள்ளன. அர்ச்சென்டினா மற்றும் உருகுவே அணிகள் ஒவ்வொன்றும் கோப்பா அமெரிக்காவை 14 முறைகள் வென்றுள்ளன. நடப்பு வாகையாளரான பிரேசில் அணி எட்டு முறையும் பராகுவே அணியும் பெரு நாட்டணியும் தலா இருமுறை வென்றுள்ளன. இவர்களைத் தவிர கொலம்பியா மற்றும் பொலிவியா நாட்டு அணிகள் தலா ஒருமுறை வென்றுள்ளன.  
உலகில் மிகப்பரவலாகப் பார்க்கப்படும் விளையாட்டு நிகழ்வுகளில் கோப்பா அமெரிக்காவும் ஒன்றாகும்.
# கோப்பா அமெரிக்கா

## முடிவுகள்

### தென் அமெரிக்க போட்டிகள் காலத்தில்

| ஆண்டு | நடத்திய நாடு | போட்டிகளின் இறுதி முடிவுகள் |
| --- | --- | --- |
| 1916
<sup></sup> | **** |  |
| 1917 | **** |  |
| 1919 | **** |  |
| 1920 | **** |  |
| 1921 | **** |  |
| 1922 | **** |  |
| 1923 | **** |  |
| 1924 | **** |  |
| 1925
<sup></sup> | **** | **N/A** |
| 1926 | **** |  |
| 1927 | **** |  |
| 1929 | **** |  |
| 1935
<sup></sup> | **** |  |
| 1937 | **** |  |
| 1939 | **** |  |
| 1941
<sup></sup> | **** |  |
| 1942 | **** |  |
| 1945
<sup></sup> | **** |  |
| 1946
<sup></sup> | **** |  |
| 1947 | **** |  |
| 1949 | **** |  |
| 1953 | **** |  |
| 1955 | **** |  |
| 1956
<sup></sup> | **** |  |
| 1957 | **** |  |
| 1959 | **** |  |
| 1959
<sup></sup> | **** |  |
| 1963 | **** |  |
| 1967 | **** |  |
# கோப்பா அமெரிக்கா

## முடிவுகள்

### கோப்பா அமெரிக்கா காலத்தில்

| ஆண்டு | நடத்திய நாடு | இறுதி | மூன்றாமிட ஆட்டம் / அரையிறுதி |  |  |
| --- | --- | --- | --- | --- | --- |
| 1975 | நிலையான நிகழிடமில்லை | **** | '''0 – 1 / 2 – 0
<small>முடிவு ஆட்டம்</small> 1 – 0''' | **N/A**<sup></sup> |  |
| 1979 | நிலையான நிகழிடமில்லை | **** | '''3 – 0 / 0 – 1
<small>முடிவு-ஆட்டம்</small>
0 – 0 கூடுதல் நேரம்''' | **N/A**<sup></sup> |  |
| 1983 | நிலையான நிகழிடமில்லை | **** | **2 – 0** / **1 – 1** | **N/A**<sup></sup> |  |
| 1987 | **** | **1 – 0** | **2 – 1** |  |  |
| 1989 | **** |  |  |  |  |
| 1991 | **** |  |  |  |  |
| 1993 | **** | **2 – 1** | ** | **1 – 0** |  |
| 1995 | **** | '''1 – 1
5–3 பெனால்டி''' | **4 – 1** | ** |  |
| 1997 | **** | **3 – 1** | ** | **1 – 0** |  |
| 1999 | **** | **3 – 0** | ** | **2 – 1** |  |
| 2001 | **** | **1 – 0** | ** | ** | '''2 – 2
5–4 பெனால்டி''' |
| 2004 | **** | '''2 – 2
4–2 பெனால்டி''' | **2 – 1** |  |  |
| 2007 | **** | **3 – 0** | ** | **3 – 1** |  |
| 2011 | **** | **3 – 0** | **4 – 1** |  |  |
| 2015 | **** | '''0 – 0
4–1 பெனால்டி''' | **2 – 0** |  |  |
| 2019 |  |  |  |  |  |
- **குறிப்புகள்:**
- அழைக்கப்பட்ட அணிகள் *சாய்வெழுத்துகளில்*
- பெனால்டி – *பெனால்டி தீர்வு முறையில்*
# கோப்பா அமெரிக்கா

## வெளியிணைப்புகள்

- The Copa América Archive – Trivia
- RSSSF archive – includes extensive match reports.
# பிரேசில் தேசிய காற்பந்து அணி

**பிரேசில் தேசிய கால்பந்து அணி** பன்னாட்டு ஆடவர் காற்பந்தாட்டப் போட்டிகளில் பிரேசில் சார்பாக விளையாடும் தேசிய அணியாகும். இதனை பிரேசிலில் கால்பந்தாட்டத்தை கட்டுப்படுத்தும் பிரேசிலிய கால்பந்து கூட்டமைப்பு (CBF) நிர்வகிக்கிறது. பன்னாட்டுக் கால்பந்து சங்கங்களின் கூட்டமைப்பில் 1923 முதல் அங்கத்தினராக உள்ளது; தென்னமெரிக்க கால்பந்து கூட்டமைப்பில் 1916 முதல் அங்கத்தினராக உள்ளது.  
உலகக்கோப்பை காற்பந்து வரலாற்றில் பிரேசில் ஐந்து முறை (1958, 1962, 1970, 1994, 2002) கோப்பையை வென்று மிகவும் வெற்றிகரமான கால்பந்து அணியாக விளங்குகிறது. பிபா கூட்டமைப்புக்களின் கோப்பைப் போட்டிகளிலும் நான்கு முறை வெற்றி கண்டு சாதனை படைத்துள்ளனர். 1997, 2005, 2009 மற்றும் 2013 ஆண்டுகளில் கோப்பையை வென்று நடப்பு வாகையாளர்களாக உள்ளனர். இதுவரை நடந்த அனைத்து உலகக்கோப்பை போட்டிகளிலும் பங்கேற்ற ஒரே தேசிய அணியாக பிரேசில் சாதனை படைத்துள்ளது.  
பிரேசில் தேசிய கால்பந்து அணி உலக கால்பந்து எலோ தர வரிசையில் உலகின் முதலிடத்தைப் பெற்றுள்ளது. பிபா தர வரிசையில் 11ஆம் இடத்தில் உள்ளது.  
நான்கு வெவ்வேறு கண்டங்களில் நடந்த உலகக்கோப்பைகளில் வென்ற பெருமையும் பிரேசிலுக்கு உண்டு: ஐரோப்பாவில் சுவீடனில் 1958இலும் தென் அமெரிக்காவில் சிலியில் 1962இலும் வட அமெரிக்காவில் (இருமுறை) மெக்சிக்கோவில் 1970இலும் ஐக்கிய அமெரிக்காவில் 1994இலும் ஆசியாவில் கொரியா/சப்பானில் 2002இலும் கோப்பையை வென்றுள்ளது. தொடர்ந்த அலுவல்முறையான 35 ஆட்டங்களில் தோல்வியடையாத சாதனையை எசுப்பானியாவுடன் பகிர்கின்றனர். கால்பந்து இரசிகர்களிடையே பரவலான மேற்கோளுரை: "*Os ingleses o inventaram, os brasileiros o aperfeiçoaram*" ("ஆங்கிலேயர்கள் கண்டுபிடித்தனர், பிரேசிலியர் கச்சிதப் படுத்தினர்").  
பிரேசில் 2014 உலகக்கோப்பையை நடத்தும் நாடாக இருப்பதால் தானியக்கமாக போட்டியில் விளையாடத் தகுதி பெறுகிறது.
# அனுசீலன் சமித்தி

**அனுசீலன் சமித்தி** (அனுஷீலன் சமித்தி, வங்காள மொழி: অনুশীলন সমিতি) இந்திய விடுதலைப் போராட்ட காலத்தில் வங்காளத்தில் செயல்பட்ட ஒரு புரட்சி இயக்கம். 20ம் நூற்றாண்டின் ஆரம்ப கட்டத்தில் கிழக்கு இந்தியாவின் முக்கிய ஆயுதமேந்திய புரட்சி இயக்கமாக இருந்தது. இவ்வியக்கமும் இதிலிருந்து பிரிந்த யுகாந்தர் அமைப்பும், புறநகர் உடற்பயிற்சி கழகங்கள் என்ற போர்வையில் பிரித்தானிய அரசுக்கு எதிராக ரகசிய நடவடிக்கைகளில் ஈடுபட்டன. ஆயுதப் போராட்டத்தின் மூலம் இந்தியாவுக்கு விடுதலை வாங்கித் தருவதே இதன் குறிக்கோள். ஆரம்ப காலத்தில் கொல்கத்தா, டாக்கா போன்ற நகர்புறங்களில் பரவிய இவ்வமைப்பு விரைவில் வங்காளத்தின் ஊர்ப்புறங்களிலும் வேரூன்றியது. 1902ஆம் ஆண்டு உருவாக்கப்பட்ட இவ்வமைப்பு பலமுறை பிளவுற்று, சில முறை புனரமைக்கப்பட்டது. இவ்வமைப்பின் உறுப்பினர்கள் 1930களின் இறுதி வரை படுகொலைகள், வெடுகுண்டு தயாரித்தல், ஆயுதப் பயிற்சி போன்ற செயல்களில் ஈடுபட்டு வந்தனர். பின் இவ்வியக்கம் செயலிழந்து அரசியல் மைய நீரோட்டத்தில் இணைந்து விட்டது.
# 2011 கோப்பா அமெரிக்கா

**2011 கோப்பா அமெரிக்கா 2011** (2011 Copa América), **காம்பனேடோ சூதாமெரிக்கானோ கோப்பா அமெரிக்கா** (Campeonato Sudamericano Copa América) அல்லது **கோப்பா அமெரிக்கா அர்ச்சென்டினா 2011** என்றெல்லாம் அறியப்படும் பன்னாட்டு கால்பந்துப் போட்டிகள் தென் அமெரிக்க கால்பந்து அணிகளிடையே நடைபெறும் கோப்பா அமெரிக்காவின் 43வது பதிப்பாகும். கான்மேபோல் என்ற அமைப்பால் நடத்தப்படும் இந்தப்போட்டிகள் சூலை 1, 2011 முதல் சூலை 24, 2011 வரை அர்ச்சென்டினாவில் நடைபெற்றன.  
2011ஆம் ஆண்டுப்போட்டிகளின் இறுதியாட்டத்தில் உருகுவே 3-0 என்ற கோல்கணக்கில் பராகுவே அணியை வென்று பதினைந்தாவது முறையாகக் கோப்பையைக் கைப்பற்றியது. இரண்டாமிடம் பெற்ற பராகுவே போலிவியா கோப்பையை வென்றது. மற்றொரு ஆட்டத்தில் பெரு வெனிசூலாவை 4-1 என்ற கணக்கில் தோற்கடித்து மூன்றாமிடத்தைப் பிடித்தது.
# கல்லடி (மட்டக்களப்பு)

**கல்லடி** (*Kallady*) இலங்கையின் கிழக்கு மாகாணத்தில், மட்டக்களப்பின் நகரிலிருந்து கல்முனை-மட்டக்களப்பு பிரதான வீதியில் சுமார் 2 கி.மீ. தூரத்தில் அமைந்துள்ள கிராமம் ஆகும். இலங்கையின் மிகவும் நீளமான ஒல்லாந்தர் காலத்துப் புகழ் பெற்ற பாலம் இங்கு காணப்படுகின்றது. இராமகிருஷ்ண மிஷனின் ஆன்மீகச் சூழலும், சுவாமி விபுலானந்தரின் இலட்சியத்தில் உருவான சிவாநந்த வித்தியாலயமும் கல்லடி எனும் மகத்தான கிராமத்தின் பெயரைப் பாரெல்லாம் பரவச்செய்துள்ளன. 2004 ஆழிப்பேரலையின் போது இப்பாலம் வெகுவாக பாதிக்கப்பட்டதால் தற்போது புதிதாக ஒரு பாலம் சுனாமி நிவாரண நிதியின் மூலம் புனரமைக்கப்படுகின்றது. சுவாமி விபுலாநந்தரின் சமாதியும் இங்கு உள்ளது.  
கல்லடியின் கிழக்கே இந்தியப் பெருங்கடலின் ஓரமாக இலங்கையின் பிரசித்தி பெற்ற ஈழத்து திருச்செந்தூர் முருகன் ஆலயம் காணப்படுகின்றது. புகழ்பெற்ற சிவானந்தா வித்தியாலயம், இராமகிருட்டிண மிஷன் ஆகியவை இப்பிரதேசத்தின் பெருமைக்குரிய சொத்துக்கள் ஆகும். அத்துடன் கிழக்கு மாகாண உள்ளூராட்சி பிரதான அலுவலகம், இலங்கை மின்சார சபை பிரதான காரியாலயம், கட்டிடங்கள் திணைக்களம் போன்ற அரச திணைக்களங்கள் இங்கு காணப்படுகின்றன.  
கல்லடியின் கடற்கரை மட்டக்களப்பு மக்களின் பொழுதுபோக்கு இடங்களில் முதன்மை பெறுகின்றது.
# சாந்தா ரங்கசுவாமி

**சாந்தா ரங்கசுவாமி** (*Shantha Rangaswamy*, பிறப்பு: சனவரி 1 1954), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் 16 தேர்வுத் துடுப்பாட்டப் போட்டிகளிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976/77-1990/91 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1981/82-1986 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சாந்தா ரங்கசுவாமி

## விருதுகள்

| 1976 | அர்ஜுனா விருது | அர்ஜுனா விருது பெற்ற முதல் பெண் |
| --- | --- | --- |
| 2017 | வாழ்நாள் சாதனையாளர் விருது | } |
# பூர்ணிமா ராவ்

**பூர்ணிமா ராவ்** (*Purnima Rau*, பிறப்பு: சனவரி 30 1967), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஐந்து தேர்வுத் துடுப்பாட்டப் போட்டிகளிலும், 33 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1994/95-1999 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1993-2000/01 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# யூரியா சுழற்சி

**யூரியா சுழற்சி** [Urea cycle] (அ) ஆர்னிதின் சுழற்சி என்பது பல விலங்குகளில் அமோனியாவிலிருந்து, யூரியா தயாரிக்க நடைபெறும் உயிரிவேதி வினைகளின் சுழற்சியாகும். யூரியா சுழற்சி கல்லீரலில் முதன்மையாகவும், சிறுநீரகத்தில் குறைவான அளவும் நடைபெறுகின்றது.
# யூரியா சுழற்சி

## யூரியா சுழற்சி வினைகள் அட்டவணை மற்றும் வரைபடம்

மணியிழையத்தில் (மைட்டோகாண்டீரியா) இரண்டும், உயிரணுக்கணிகத்தில் (சைடோசால்) மூன்றுமாக ஐந்து வினைகளை யூரியா சுழற்சிக் கொண்டுள்ளது. இச்சுழற்சியில், இரண்டு அமினோ தொகுதிகள் (NH<sub>4</sub><sup>+</sup> - லிருந்து ஒன்று, அஸ்பார்டிக் அமிலத்திலிருந்து ஒன்று) மற்றும் ஒரு கார்பன் அணுவானது (HCO<sub>3</sub><sup>−</sup> - லிருந்து) நச்சுத்தன்மையில்லாத யூரியா என்னும் கழிவுப் பொருளாக மாற்றப்படுகின்றது.  
**யூரியா சுழற்சி வினைகள் அட்டவணை**  
| மணியிழையம் |
| --- |  
<blockquote>
::**யூரியா சுழற்சி வினைகள் வரைபடம்**  
1 <small>L</small>-ஆர்னிதின்
2 கார்பமோயில் பாஸ்பேட்டு
3 <small>L</small>-சிட்ருலின்
4 ஆர்ஜினினோ சக்சினேட்டு
5 ஃபியூமரேட்டு
6 <small>L</small>-ஆர்ஜினின்
7 யூரியா
<small>L</small>-Asp <small>L</small>: அஸ்பார்டேட்டு
கார்பமோயில் பாஸ்பேட் இணைப்பி 1 (CPS-1)
ஆர்னிதின் கார்பமோயில் இடமாற்றி (OTC)
ஆர்ஜினினோ சக்சினேட்டு தொகுப்பி (ASS)
ஆர்ஜினினோ சக்சினேட்டு சிதைப்பி (ASL)
ஆர்ஜினினேசு 1 (ARG1)
</blockquote>  
முதல் வினையில், NH<sub>4</sub><sup>+</sup> + HCO<sub>3</sub><sup>−</sup> = NH<sub>3</sub> + கரிவளி (CO<sub>2</sub>) + நீர் (H<sub>2</sub>O).
# யூரியா சுழற்சி

## யூரியா சுழற்சியின் சமன்பாடுகள்

**ஒட்டுமொத்தச் சமன்பாடு**  
NH<sub>3</sub> + CO<sub>2</sub> + அஸ்பார்டேட்டு + 3 [ATP] + 2 [H<sub>2</sub>O] → யூரியா + ஃபியூமரேட்டு + 2 [ADP] + 2 [P<sub>i</sub>] + AMP + PP<sub>i</sub>  
**சுருக்கச் சமன்பாடு**  
2 NH<sub>3</sub> + CO<sub>2</sub> + 3 [ATP] + [H<sub>2</sub>O] → யூரியா + 2 [ADP] + 4 [(P<sub>i</sub>] + AMP
# யூரியா சுழற்சி

## யூரியா சுழற்சி சீர்கேடுகள்

- ஆர்னிதின் கார்பமோயில் இடமாற்றி குறைபாடு
- கார்பமோயில் பாஸ்பேட்டு இணைப்பி குறைபாடு
- ஆர்ஜினினோ சக்சினிக் அமிலச்சிறுநீர்
- இரத்தத்தில் ஆர்ஜினின் மிகைப்பு
- இரத்தத்தில் ஆர்னிதின் மற்றும் அமோனியா மிகைப்பு, ஹோமோசிட்ருலின்சிறுநீர் நோய்க் குறித்தொகுப்பு
- லைசின்சிறுநீர் புரதச் சகியாமை
- இரத்தத்தில் சிட்ருலின் மிகைப்பு
- N-அசெட்டைல் குளூடமேட் தொகுப்பி குறைபாடு  
மேற்கண்ட பல சீர்கேடுகளும் இரத்தத்தில் அமோனியா மிகைப்புடன் தொடர்பு உடையவை.
# கல்லடி

**கல்லடி** என்ற தலைப்பில் உள்ள கட்டுரைகள்:
# கல்லடி

## இடங்கள்

### மட்டக்களப்பில் உள்ள ஊர்கள்

- கல்லடி (மட்டக்களப்பு), மட்டக்களப்பில் உள்ள ஊர்
- கல்லடி முகத்துவாரம்
- கல்லடி உப்போடை
- கல்லடி வேலூர்
# கல்லடி

## இடங்கள்

### இலங்கையில் வேறு இடங்களில்

- கல்லடி (புத்தளம்), புத்தளத்தில் உள்ள ஊர்
- கல்லடி (யாழ்ப்பாணம்), யாழ்ப்பாணத்தில் உள்ள ஊர்
# கல்லடி

## இடங்கள்

### இந்தியாவில்

- காலடி, கேரளத்தில் உள்ள ஊர்
# கல்லடி

## வேறு

- கல்லடி வேலுப்பிள்ளை
# ஆசா ராவட்

**ஆசா ராவட்** (*Asha Rawat*, பிறப்பு: பெப்ரவரி 16 1982), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 20 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2005/06 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2005/06-2008 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# குறுக்கைப் பறந்தலை

குறுக்கை என்னும் ஊரில் சங்ககாலத்தில் போர் நடந்த இடம் குறுக்கைப் பறந்தலை. போர்க்களத்தைச் சங்கநூல்கள் பறந்தலை என்று குறிப்பிடுகின்றன.
- சிவன் கோயில்
அட்ட வீரட்டான சிவத்தலங்களில் குறுக்கை வீரட்டானம் என இது குறிப்பிடப்படுகிறது. மயிலாடுதுறைக்கு அண்மையில் உள்ள ஊர்.  
இந்தக் குறுக்கை இக்காலத்தில் திருக்குறுக்கைப் பள்ளி என்னும் பெயருடன் விளங்குகிறது. திருஞான சம்பந்தர் திருநன்னிப் பள்ளிச் சிவனடியார்களை வணங்கிய பின் திருக்குறுக்கைச் சிவனை வழிபட வந்தார் எனப் பெரியபுராணம் குறிப்பிடுகிறது.
- சங்ககாலம்
எவ்வி என்னும் வள்ளல் மிழலை நாட்டை நீடூரைத் தலைநகராகக் கொண்டு ஆண்டுவந்தான். மிழலை நாடு இப்போது திருவீழிமிழலை என்று வழங்கப்படுகிறது. இந்த ஊருக்கு அண்மையில் அன்னியூர் என்னும் திருத்தலம் உள்ளது. அன்னி என்னும் அரசன் இதனை ஆண்டுவந்தான். அவன் பெயரால் இந்த ஊரின் பெயர் அமைந்துள்ளது.  
இந்த அன்னிக்கும் பொதியமலை நாட்டு மன்னன் திதியன் என்பவனுக்கும் இந்தக் குறுக்கைப் பறந்தலை என்னும் ஊரில் போர் நடந்தது. போரில் அன்னி கொல்லப்பட்டான். எவ்வி அறிவுரையைக் கேளாமல் போரிட்டு அன்னி மாண்டான்.  
அன்னி கோசர் குடி மன்னன். அவனது காவல்மரம் புன்னை. இந்தக் காவல்மரம் போரின்போது வெட்டி வீழ்த்தப்பட்டது.
- புலவர் காரி
:இந்தக் குறுக்கையில் 15ஆம் நூற்றாண்டில் வாழ்ந்த காரி என்னும் புலவர் கணக்கதிகாரம் என்னும் நூலைச் செய்துள்ளார்.
# குறுக்கைப் பறந்தலை

## காண்க

- சங்ககால ஊர்கள்
# ரூமேலி தார்

**ரூமேலி தார்** (*Rumeli Dhar*, பிறப்பு: திசம்பர் 9 1983), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 76 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2005/06 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2003 - 2011 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சுதா ஷா

**சுதா ஷா** (*Sudha Shah*, பிறப்பு: சூன் 22 1958), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் 21 தேர்வுத் துடுப்பாட்டப் போட்டிகளிலும், 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976/77-1990/91 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1977/78 -1986 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# அமிதா சர்மா

**அமிதா சர்மா** (*Amita Sharma*, பிறப்பு: செப்டம்பர் 12 1982), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஐந்து தேர்வுத் துடுப்பாட்டப் போட்டிகளிலும், 101 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003 - 2006 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2002 - 2011 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜயா சர்மா

**ஜயா சர்மா** (*Jaya Sharma*, பிறப்பு: செப்டம்பர் 17 1980), இந்தியப் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 77 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001/02 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2001/02-2008/09 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ரூபாஞ்சலி சாஸ்திரி

**ரூபாஞ்சலி சாஸ்திரி** (*Rupanjali Shastri*, பிறப்பு: செப்டம்பர் 17 1980), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 12 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 ல் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 1999- 2000/01பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சியாமா ஷா

**சியாமா ஷா** (*Shyama Shaw*, பிறப்பு: சூலை 8 1971), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995/96 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1995/96 - 1997 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.